Սուրբ Մարիամ Աստվածածնի տաճար (Բոգոր)

**Սուրբ Մարիամ Աստվածածնի տաճար** (), կաթոլիկ եկեղեցի Ինդոնեզիայի Բոգոր քաղաքում (Արևմտյան Ճավա նահանգ)։ Բոգորի թեմի մայր տաճար և Ճավայի ամենամեծ գործող կաթոլիկ տաճարներից մեկը։ 

Տաճարի շենքը, որը կառուցվել է 1896-1905 թվականներին նեոգոթական ոճով, քաղաքի գլխավոր պատմա-ճարտարապետական տեսարժան վայրերից է։

## Տաճարի պատմություն
thumb|աջ|190px|Սուրբ Աստվածածնի տաճարը Բոգորում։ 1920-ականների լուսանկար 

Հողատարածքը, որտեղ կառուցվել է տաճարը, 1881 թվականին ձեռք է բերել Բատավիայի առաքելական վիկարիատի օրդինար հոլանդացի եպիսկոպոս Ադամ Կարել Կլասենսը։ Մի քանի տարիների ընթացքում այստեղ կառուցվել է պանդոկ Բոգոր այցելող կաթոլիկների համար և տուն՝ վանահոր  համար։

1885 թվականին քահանա է դարձել տեղացի Մարիա Յոզեֆ Դոմինիկուս Կլասենսը (, 1852—1934), Ադամ Կլասենսի զարմիկը, որը նախկինում ծառայել էր նաև Բատավիայի վիկարիատում։ Նրա տնային մատուռը դարձավ Բոգորի պատմության մեջ առաջին վայրը առանձին կաթոլիկական պատարագների համար. մինչ այդ, սկսած 1845 թվականից, տեղի կաթոլիկները համատեղ պատարագներ էին անցկացնում բողոքականների հետ քաղաքային էկումենիկ տաճարում (ներկայումս այդ շենքում գտնվում է քաղաքային փոստային բաժանմունքը)։

1886 թվականին ստեղծվող եկեղեցական համալիրի տարածքում հիմնադրվել է կաթոլիկ մանկատուն, որի հիման վրա հետագայում ստեղծվել է Սուրբ Վինսենթի կաթոլիկական ընկերությունը։ 1889 թվականին Կլեսենսի թեմը պաշտոնապես բացվել է Բատավիայի առաքելական վիկարիատի թեմի կարգավիճակով։

1896 թվականին սկսվել է տաճարի շինարարությունը, որն ավարտվել է 1905 թվականին։ Սկզբում այս ծխական համայնքը պատկանում էր Բատավիայի առաքելական վիկարիատին։ 1957 թվականին այն տեղափոխվել է Սուկաբումիի առաքելական պրեֆեկտուրայի կազմ, որն ավելի վաղ՝ 1948 թվականին, առանձնացվել էր Բատավիայի վիկարիատից։ 1961 թվականին Սուկաբումիի առաքելական պրեֆեկտուրան Բոգորի թեմի վերափոխվելուց հետո դարձավ նրա մայր տաճարը։ 

2012 թվականի հունվարի 4-ին Բոգոր Միքայել Կոսմոս Անկուր () եպիսկոպոսի 75-ամյակի տոնակատարության ժամանակ, որն անցկացվում էր տաճարային համալիրում, իրականացվել է ահաբեկչական ակտի իմիտացիա. տաճար տանող դարպասների մոտ պայթուցիկ սարքի մոդել է նետվել։ Հաշվի առնելով նմանատիպ իրադարձությունները, որոնք նախկինում տեղի են ունեցել Բոգորի այլ կաթոլիկ և բողոքական եկեղեցիներում, տեղական ոստիկանությունը կատարվածը համարել է իսլամական ծայրահեղականների կողմից ձեռնարկված վախեցնելու նպատակային ակցիա։

## Արտաքին տեսք, տեղադրություն
Տաճարը կառուցվել է նեոգոթական ոճով։ Ճակատը զարդարված է Տիրամոր և մանկան քանդակով, որը տեղադրված է գլխավոր մուտքի վերևում գտնվող խորշում։ Շենքի աջ մասում գտնվում է աշտարակային հատվածը։ Ամբողջ շենքը ներկված է սպիտակ գույնով, բացառությամբ կապույտ խորշի, որտեղ տեղադրված է Մադոննայի արձանը։ Տանիքը պատված է շագանակագույն կղմինդրով։ 
 
Տաճարը գտնվում է Բոգորի պատմական կենտրոնում՝ Կապտեն Մուսլիհատ () փողոց 22 հասցեում։ Տաճարային համալիրի տարածքում տեղակայված են նաև կաթոլիկական սեմինարիան, կաթոլիկական միջնակարգ դպրոցը և մի քանի վարչական տարածքներ, որոնց մի մասը ծառայում է որպես տարբեր հասարակական կաթոլիկ կազմակերպությունների գրասենյակներ, այդ թվում՝ երիտասարդական և կանանց։ 2012 թվականին տաճարի վանահայրնը եղել է գերաշնորհ Բենջամին Սուդարտոն ()։

Բոգորի գլխավոր պատմա-ճարտարապետական տեսարժան վայրերից մեկն է։ Հանդիսանում է Ճավայի ամենահին և ամենամեծ գործող կաթոլիկ տաճարներից մեկը։

## Գրականություն
* 

## Ծանոթագրություններ

Կատեգորիա:1905 հիմնադրումներ
Կատեգորիա:20-րդ դարի հիմնադրումներ Ինդոնեզիայում
Կատեգորիա:Տաճարներ այբբենական կարգով